OpenLLM-France/wikimedia huggingface dataset:
# Pèire Pau

Pèire Pau (Saló de Provença, 1554 - 1615) fou un escriptor provençal, oncle no carnal de Loïs Belaud de la Belaudièra. El 1575 es va establir a Marsella, on es va fer amic de Miquèu Tronc. Treballà com a registrador de les gabelles del port i donà suport primer Carles Calsaulx i després Lluis d'Ais, tot i que després va obtenir el favor del nou president del parlament marsellès, du Vair.
La seva obra es troba en dos reculls La Barbouillado (1595), editada per Belaud, i Autounado, conservada manuscrita en l'obra de Tronc. La seva obra és mirall fidel de la seva societat, amb influència de Francesco Petrarca. També va editar obres de Robert Ruffi i de Joan de Nòstra Dama.

## Referències

* Robèrt Lafont i Christian Anatole (1973) Història de la literatura occitana Dopesa, Barcelona.
# Tetradium

Tetradium és un gènere de plantes que conté 17 espècies. Pertany a la família Rutàcia.

## Taxonomia

Aquest gènere va ser descrit per João de Loureiro i publicat a Flora Cochinchinensis 1: 91–92. 1790. L'espècie tipus és: Tetradium trichotomum Lour.

## Algunes espècies

* Tetradium amarissimum
* Tetradium austrosinense
* Tetradium baberi
* Tetradium calcicolum
* Tetradium cymosum
* Tetradium daniellii

## Referències

* ↑ Tetradium en PlantList
* ↑ «Tetradium». Tropicos.org. Missouri Botanical Garden. [Consulta: 16 enero 2013].
# Pandai

Pandai és un riu del Nepal i Bihar que neix a les muntanyes Sumeswar; passa pel territori que fou l'antic zamindari de Ramnagar entre les muntanyes Sumeswar i Churia Ghatia, a la posició nepalesa de Thori. 10 km més avall ja és un riu considerable amb una profunditat fins a quasi tres metres. Corre en direcció oest però després gira al sud-est i s'uneix al Dhoram a 3 km a l'est de Singarpur.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Sames de Commagena

Sames o Samos Teòsebes Diceos (grec antic: Σάμος Θεοσεβής Δίκαιος) va ser el segon rei de Commagena, segurament des de l'any 130 aC, fins a la seva mort l'any 109 aC.
Es coneix molt poca cosa d'aquest rei. Era fill de Ptolemeu de Commagena, al que va succeir a la seva mort (amb uns 90 anys) potser l'any 130 aC. Donada l'edat del pare, Sames probablement ja tenia llavors uns 50 anys.
Segurament va agafar el títol reial durant la guerra entre Seleuc V Filomètor (126 aC-125 aC) i Antíoc VIII Grip (125 aC-96 aC). Va morir ja gran el 109 aC i el va succeir el seu fill Mitridates I Cal·linic.

## Referències

* ↑ Chahin, Mack. The kingdom of Armenia. Richmond: Curzon, 2001, p. 190-191. ISBN 9780700714520.
* ↑ «La Commagène». Clio la Muse. [Consulta: 26 maig 2021].
# Valdeobispo

Valdeobispo és un municipi de la província de Càceres, a la comunitat autònoma d'Extremadura (Espanya). Limita amb Aceituna al nord-oest, Santibáñez el Bajo i Ahigal al nord, Oliva de Plasencia i Plasència a l'est, Carcaboso al sud-est, Galisteo al sud i Montehermoso a l'oest.

## Demografia

Evolució demogràfica :
| 2001 | 2002 | 2003 | 2004 | 2005 | 2006 | 2007 |
| 816 | 809 | 800 | 786 | 775 | 773 | 770 |
# Payerne

Payerne és una ciutat i municipi de Suïssa del cantó de Vaud, cap del districte de Broye-Vully.

## Personatges il·lustres

* Jacques Chessex (1934 - 2009), novel·lista, poeta, editor i pintor suís. Premi Goncourt de novel·la l'any 1973, per l'Ogre i de poesia l'any 2004.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Teatre de Tòricos

El teatre de Tòricos (grec: Αρχαίο Θέατρο Θορικού), situat al nord de Lavrio, era un antic teatre grec al demos de Tòricos a I'Àtica a Grècia. És un dels teatres grecs més antics coneguts i va ser construït al voltant del 525–480 aC. El teatre té un disseny inhabitual, ja que és allargat en lloc del típic semicercle.

## Història

El teatre de Tòricos va ser construït en diverses etapes. La primera fase de construcció data de la darreria del període arcaic, cap al 525–480 aC, el teatre es pot considerar una construcció grega molt antiga.
La forma especial del teatre s'explicava anteriorment pel fet que s'hauria construït quan encara no hi havia cap forma fixa per als teatres. Més recentment, es considera que la forma particular seria el resultat d'ampliacions del nombre de seients al segle iv aC a la part més antiga després. Encara hi ha hagut reformes a l'entorn de l'any 300 aC. L'Escola Americana d'Estudis Clàssics d'Atenes va realitzar les excavacions arqueològiques del teatre el 1886.

## Referències

* 1 2 Stillwell, Richard; MacDonald, William L.; Holland McAllister, Marian. «Thorikos Attica, Greece». A: The Princeton Encyclopedia of Classical Sites (en anglès), 1976 [Consulta: 30 juliol 2023].
* ↑ «Ancient Theater of Thoricus». Diazoma. Arxivat de l'original el 30 de juliol 2023. [Consulta: 30 juliol 2023].
* ↑ «Thoricus.Theatre». www.whitman.edu. [Consulta: 30 juliol 2023].
* ↑ «Archaeological Site of Thorikos - Greek Travel Pages» (en anglès). www.gtp.gr. [Consulta: 30 juliol 2023].
* ↑ «Archaeological Site of Thorikos» (en anglès). Greek Travel Pages. [Consulta: 9 juliol 2024].
# Refrigerant

«Refrigerant» té aquests significats:
* Refrigerant de reflux, condensador de laboratori
* Refrigerant de reflux intern
* Fluid refrigerant, líquid o gas que transporta la calor
* Tub refrigerant, instrument de laboratori
# Sap-meh

Sap-meh (L'escut del nord) fou el nom del nomós V del Baix Egipte. Estava situat en la part centre-occidental, amb la ciutat de Sais com a capital. Es creu que la ciutat de Buto (de l'oest) situada més al nord, ja no corresponia a aquest nomós. Al papir d'Abidos és esmentat com Sapi-meth. Els seus limits eren: al nord i oest Wa-imnty, a l'est Kaset (Xois), i al sud Sap-res.
Estrabó esmenta només la ciutat de Sais, però Plini i Claudi Ptolemeu afegeixen Cabasa (grec Kabasa) que estava situada al nord-est de Sais, més o menys a mig camí entre aquesta ciutat i la de Xois.
La capital Sau correspon a la grega Sais, avui Sa al-Hagar.
Els déus principals foren Neith (amb temple a Sais) i Sobek.

## Referències

* ↑ Bunson, Margaret. Encyclopedia of ancient Egypt. Rev. ed. New York: Facts on File, 2002. ISBN 978-1-4381-0997-8.
* ↑ «Nomes, cities and sites» (en anglès). Kibutz Reshafi. Arxivat de l'original el 2019-04-05. [Consulta: 8 octubre 2022].
* ↑ Lexikon der Ägyptologie.. Wiesbaden,: O. Harrassowitz, 1972-1992. ISBN 3-447-01441-5.
# Nukinis

Els nukinis (o nuquinis) són un grup indígena del Brasil que habita a l'extrem oest de l'estat d'Acre, més concretament a la Terra indígena Nukini, situada al municipi de Mâncio Lima. El 2004, la població estimada era de 500 persones, que vivien en aquesta zona indígena creada el 1993, amb una superfície de 31.932 hectàrees, la situació de tinença del terreny consta com a registrada.
La terra indígena es troba a la riba esquerra del riu Moa, a la regió de la vall de Juruá, Serra do Divisor.

## Grups

L'ètnia Nukini es divideix en 4 clans:
* Inubakëvu ("gent del jaguar tacat")
* Panabakëvu ("gent de palma molt"; molt és una mena de palma Euterpe )
* Itsãbakëvu ("gent de la palmera patoá")
* Shãnumbakëvu ("gent de les serps")

## Referències

* ↑ Beto Ricardo; e Fany Ricardo. Povos Indígenas no Brasil - 2001/2005. Instituto Socioambiental, p. 880. ISBN 8585994401.
* 1 2 Gilberto Francisco Dalmolin. O papel da escola entre os povos indígenas: de instrumento de exclusão a recurso para emancipação sociocultural. EDUFAC, p. 423. ISBN 8598499196.

## Enllaços externs

* Culturas indígenas – Nukinis Arxivat 2007-11-07 a Wayback Machine.
Pobles indígenes del Brasil :
Pobles indígenes de la Regió Nord :
Pobles indígenes de la Regió Nord-est :
Pobles indígenes de la Regió Centre-Oest :
Pobles indígenes de les regions Sud i Sud-est :
Articles relacionats :
# Ulvals

Les ulvals (Ulvales) constitueixen un ordre d'algues verdes de la classe Ulvophyceae. Hi destaca l'enciam de mar (Ulva latuca), una espècie molt comuna a les costes catalanes.

## Llista de famílies

Segons AlgaeBASE:
* Família Bolbocoleonaceae O'Kelly & Rinkel
* Família Cloniophoraceae TÉ.L.Carlile, C.J.O'Kelly & TÉ.R.Sherwood
* Família Jaoaceae Fan
* Família Kornmanniaceae Golden & Cole
* Família Phaeophilaceae D.F.Chappell, C.J.O'Kelly, L.W.Wilcox, & G.L.Floyd
* Família Ulvaceae J.V.Lamouroux ex Dumortier
* Família Ulvales incertae sedis
* Família Ulvellaceae Schmidle
Segons Catalogue of Life:
* Família Capsosiphonaceae
* Família Gayraliaceae
* Família Kornmanniaceae
* Família Ulvaceae
* Família Ulvellaceae
Segons ITIS:
* Família Gomontiaceae
* Família Monostromataceae
* Família Ulvaceae
Segons NCBI:
* Família Jaoaceae
** Gènere Jaoa
* Família Kornmanniaceae
** Gènere Kornmannia
** Gènere Percursaria
* Família Monostromataceae
** Gènere Gayralia
** Gènere Monostroma
** Gènere Protomonostroma
** Gènere Ulvaria
* Família Ulvaceae
** Gènere Blidingia
** Gènere Gemina
** Gènere Ulva
** Gènere Umbraulva
* Família Ulvellaceae
** Gènere Acrochaete
** Gènere Ochlochaete
** Gènere Ulvella
* no-classificat Ulvales incertae sedis
** Gènere Bolbocoleon
** Gènere Pseudendoclonium
** Gènere Ruthnielsenia
** Gènere Tellamia
Segons WoRMS:
* Família Bolbocoleonaceae
* Família Capsosiphonaceae
* Família Cloniophoraceae
* Família Gayraliaceae
* Família Jaoaceae
* Família Kornmanniaceae
* Família Monostromataceae
* Família Phaeophilaceae
* Família Ulvaceae
* Família Ulvales incertae sedis
* Família Ulvellaceae

## Referències

* ↑ «Taxonomy Browser :: Algaebase». [Consulta: 17 novembre 2021].
* ↑ «COL». [Consulta: 17 novembre 2021].
* ↑ «ITIS - Report: Ulvales». [Consulta: 17 novembre 2021].
* ↑ «NCBI - Ulvales» (en anglès). [Consulta: 17 novembre 2021].
* ↑ «WoRMS - World Register of Marine Species - Ulvales». [Consulta: 17 novembre 2021].
# PC 99

La norma PC 99 la componen un conjunt d'especificacions per als PC desenvolupades per Intel i Microsoft el 1998. El seu objectiu va ser fomentar l'estandardització del maquinari de PC per tal d'ajudar a la compatibilitat de Windows. Va definir les especificacions mínimes de maquinari per als diferents tipus de PC (ex. oficina, entreteniment) que, en aquell temps eren, per a un PC d'entreteniment: CPU de 300 MHz amb RAM de 64 MiB. La norma va descoratjar fortament l'ús de maquinari no plug-and-play (en particular els "slots" ISA) i va recomanar l'ús de l'USB.

## Codis de color

L'impacte més durador de la norma PC 99 va ser el que va definir el codi de color per a diversos tipus estàndards d'endolls i connectors usats en els PC. A causa que molts dels connectors eren molt similars i es podien confondre, particularment per part d'un usuari de PC principiant, això va fer molt més fàcil connectar els perifèrics amb els ports correctes d'un PC. Aquest codi de colors va ser adoptat gradualment per gairebé tots els fabricants de PC, targetes mare i perifèrics.
| Color | Color | Funció |
| Teclat i mouse ||||
| Verd | mouse PS/2 / dispositiu apuntador | mini-DIN de 6 pins |
| Porpra | teclat PS/2 | mini-DIN de 6 pins |
| Ports d'Entrada/Sortida ||||
| Negre | Port USB | USB tipus A |
| Gris | Firewire / IEEE 1394 | FireWire 400 de 6 pins |
| Magenta | Port paral·lel | D de 25 pins |
| Verd blavós o turquesa | Port sèrie | D de 9 pins |
| Targeta de video ||||
| Blau | VGA analògic | 15-pin VGA |
| Blanc | Monitor digital | DVI |
| Groc | S-Video | mini-DIN de 4 pins |
| Groc | Video compost | jack RCA |
| Targeta de so ||||
| Rosat | Entrada d'àudio de micròfon | jack de 3,5 mm |
| Blau clar | Entrada d'àudio de nivell de línia. | jack de 3,5 mm |
| Verd lima | Sortida d'àudio analògica de nivell de línia per al senyal estèreo principal (altaveus frontals o auriculars). | jack de 3,5 mm |
| Marró | Sortida d'àudio analògica de nivell de línia per als altaveus de dreta-a-esquerra'(altaveus posteriors). | jack de 3,5 mm |
| Taronja | Sortida digital d'àudio S/PDIF | jack de 3,5 mm |
| Or | Altaveu central i subwoofer | Connector TRS de 3,5 mm |
| Or | Port de jocs / MIDI | sub-D de 15 pins |

## Referències

* Intel and Microsoft - PC 99 System Design Guide Arxivat 2007-09-30 a Wayback Machine. (PDF, 1533KB)

## Enllaços externs

* PC Design Guides (site might not be functional anymore)
* Microsoft - PC System Design Guide Downloads* Microsoft - WHDCArxivat 2007-12-14 a Wayback Machine.
# Teatrí

Un teatrí és una representació reduïda i en tres dimensions d'un teatre, o més concretament del seu escenari, que es pot usar per a assajar l'escenografia i la situació i moviments dels intèrprets, per exemple. Actualment aquesta mena de maquetes s'han substituït la major part dels casos per tècniques de dibuix assistit per ordinador.
El teatrí és també l'espai escènic en el qual poden actuar titelles i ombres xineses, per exemple.
Un teatrí fictici prou conegut és l'element central de l'obra teatral E.R., de Josep Maria Benet i Jornet, que precisament té gravades les inicials "E. R.".

## Referències

* ↑ Teatrí a enciclopedia.cat
* ↑ Llapis i acció, Exposició sobre Roser Capdevila on es parla dels seus teatrins

## Vegeu també

* Maqueta
# Ramón Viguri y Ruiz de Olano

Ramón Viguri y Ruiz de Olano (Vitòria, 1886 - Madrid 196?) fou un polític basc.
Tenia un negoci a Hendaia amb ramificacions a Irun. Participà en diverses conspiracions contra la Dictadura de Primo de Rivera, raó per la qual fou desterrat a Fuerteventura amb Miguel de Unamuno; ambdós fugiren amb ajuda d'un veler francès. Tornà a Hendaia, on va organitzar un míting amb Miguel de Unamuno i Eduardo Ortega y Gasset, raó per la qual fou expulsat a Bèlgica. Quan tornà a Hendaia el 1930 participà en un afer de contraban d'armes amb Indalecio Prieto en una conspiració contra la monarquia. Un cop proclamada la Segona República Espanyola, va tornar a Irun. Era afiliat al Partit Republicà Radical Socialista. El 21 de maig de 1931 fou nomenat Delegat del Govern en el Banc de Crèdit Industrial i el 21 d'octubre del mateix any Governador, i uns dies més tard Director, del Banc Exterior d'Espanya. El 1933, un cop fou nomenat Alejandro Lerroux cap de govern, va dimitir. Va participar en la creació i funcionament de la Secretaria de Defensa de l'Estalvi i va ser director de la Companyia Nacional d'Automotors i membre de la Companyia Nacional de Colonització Africana (ALENA). Alhora, el 1935 fou representant a Madrid de la Maquinista Terrestre y Marítima
A les eleccions generals espanyoles de 1936 fou elegit diputat per Àlaba per Izquierda Republicana dins el Front Popular. Durant la guerra civil espanyola va donar suport actiu a l'Estatut d'autonomi­a del País Basc de 1936. El 1937 marxà a França, d'on el 1940 les autoritats franquistes demanaren l'extradició a la França de Vichy, però aconseguí fugir a Mèxic. Va poder tornar durant els anys 60.

## Referències

* Ramon Viguri a l'Enciclopèdia Basca Auñamendi
* Biografia
# Peter Mew

Peter Mew és un enginyer d'àudio retirat. Va treballar a Abbey Road Studios, on va ser l'enginyer de masterització sènior. Va arribar a Abbey Road el 1965 com a operador de cinta i des de llavors ha treballat amb molts artistes a l'estudi. Kevin Ayers de Soft Machine ha anomenat Mew com "el millor enginyer amb qui he treballat mai".

## Biografia

Mew ha tingut una carrera prolífica als Abbey Road Studios, base de grups com The Beatles, Pink Floyd i enginyers de gravació com Alan Parsons. Va participar en els històrics enregistraments en solitari de Syd Barrett i va remasteritzar els seus àlbums recopilatoris.
Va començar la seva carrera a Abbey Road com a noi del te, després operador de cinta i, finalment, com a enginyer de gravació, a Pretty Things' S.F. Sorrow, l'any 1967. Va ser el responsable de no amortitzar l'estudi, de mantenir el seu so multidimensional, permetent així que les instal·lacions s'utilitzin per a sessions d'orquestra, i de donar a l'estudi el seu so característic.
Durant la dècada de 1980 va ser pioner en la instal·lació de preparació del CD a l'estudi, mentre treballava en diversos projectes destacats.
Com a enginyer sènior de mastering, va masteritzar discs en estèreo i amb so envolvent, en CD, DVD i SACD. Treballant amb la suite Sonic Solutions, ha restaurat àlbums d'un nombre considerable d'artistes (bàsicament la majoria dels que han utilitzat les instal·lacions d'Abbey Road en un moment o altre).
El 29 d'agost de 2013, Mew es va retirar després de 48 anys de carrera.

## Referències

* 1 2 Jackson, Blair «gravació/negoci/audio_abbey_road/ Abbey Road at 70». Mix Magazine. Penton Media, 01-07-2002 [Consulta: 2009-02- 28].
* 1 2 «Biografia de Peter Mew». [Consulta: 28 febrer 2009].
* ↑ «Kevin Ayers names Peter Mew as "the best engineer I've ever worked with"». Abbey Road website, 01-09-2008. Arxivat de l'original el 10 February 2009. [Consulta: 28 febrer 2009].
* ↑ «Abbey Road's Mew Retires». ProSoundNetwork. NewBay Media, 10-09-2013 [Consulta: 28 novembre 2016].
# Sant Cristòfol de Tavertet

Sant Cristòfol és una església parroquial en una plaça a l'entrada de la població de Tavertet, al costat de llevant. L'absis s'alça a la vora mateixa del cingle.

## Història

Les seves notícies més antigues en les llistes de parròquies del bisbat de Vic, datables entre els anys 1025 i 1050, on l'església apareix com a parròquia de Sant Cristòbal; en les posteriors, del segle xii, com a Tavertet. El lloc de Tavertet, amb l'església amb el nom complet es troba en la infeudació que l'any 1070 feren a Guillem Umbert els vescomtes d'Osona-Cardona, senyors de Rupit, Ramon Folc i Ermessenda, de dues cavalleries de terra que tenia Ramon Miró de Tavertet, exceptuant-ne l'església. L'edifici del segle xi començà a ser reformat al final del segle xii o principi del XIII, en erigir-se un campanar amb finalitats defensives. Al segle xvii s'amplia pel costat de tramuntana amb una nau que s'uní a l'antiga obrint dos grans arcs. Al segle xviii s'afegí la sagristia de migdia. Possiblement, el sobrealçat de l'absis correspon també a aquest moment. A finals del segle XX es posà al descobert l'aparell romànic que havia estat recobert i es tornà l'absis al seu estat primitiu.

## Arquitectura

Consta de diversos cossos afegits a la construcció primitiva, que era d'una sola nau coberta amb volta de canó, capçada a llevant per un absis semicircular que s'alça a frec d'un dels cingles de Tavertet. Les parts afegides són un perllongament de la nau vers a ponent, on es bastí el campanar de planta quadrada; una nau lateral al cantó de tramuntana, coberta amb arqueria gòtica i una capella de planta quadrangular al cantó de migjorn, prop del presbiteri. L'absis, que és la part més antiga, és cobert amb volta de quart d'esfera i té planta semicircular, amb tres finestres absidals de doble esqueixada, situades al centre de cadascuna de les tres bandes que apareixen a l'exterior separades per lesenes i que són desiguals. La banda situada a tramuntana té una sèrie de cinc arcs cecs, la central en té tres i la situada cap a migjorn en té quatre. La nau és coberta amb volta de canó reforçada per tres arcs torals que la divideixen en quatre trams. El portal es troba a migdia i és adovellat, amb dovelles de grans dimensions. En aquest mateix costat hi ha dues finestres de doble esqueixada d'origen clarament romànic mentre que la del presbiteri és posterior. L'aparell de l'absis és de carreuons irregulars però ben travats i força junts, mentre que a la resta de la nau l'aparell té uns junts gruixuts de morter de calç. A l'exterior els aparells són força barrejats, predominant el que té els junts gruixuts. Tot i la seva heterogeneïtat, presenta un cert aspecte unitari, en el que predominen els modes característics de l'arquitectura osonenca del segle xi. La pica beneitera que es conserva a l'interior és, probablement posterior a l'època romànica.

## Referències

* 1 2 Pladevall i Font, Antoni; Benet i Clarà, Albert; Anglada i Bayés, Manuel. «Santa Cília de Sorerols». A: Osona II. Barcelona: Enciclopèdia Catalana, 1986, p. 625-628 (Catalunya romànica, III). ISBN 84-8519-477-2.

## Enllaços externs

* Tavertet a Gran Enciclopèdia Catalana
# Nou Centre (Letònia)

Nou Centre (en letó:Jaunais Centrs, JC; en rus: Но́вый центр)) va ser un partit polític de Letònia de centreesquerra de Letònia. Fundat el 2004, el seu líder va ser Sergejs Dolgopolovs.
El 2005 el Nou Centre va fer coalició amb Centre de l'Harmonia que va guanyar 17 escons en les eleccions legislatives de 2006. Es va fusionar amb el Partit Socialdemòcrata "Harmonia" l'any 2010.

## Vegeu també

* Eleccions legislatives letones de 2006

## Enllaços externs

* www.saskanascentrs.lv (Rus i letó)
# Ursus thibetanus laniger

Ursus thibetanus laniger és una subespècie de l'os del Tibet (Ursus thibetanus).

## Descripció

Té un pelatge de color negre amb el musell marró clar i una taca en forma de mitja lluna de color groc pàl·lid al pit. De mitjana, fa 140–165 cm des del nas fins a la cua i pesa 90-120 kg, tot i que pot pesar-ne fins a 180 a la tardor, quan s'està engreixant per a afrontar la hibernació.
La maduresa sexual l'assoleix al cap dels tres anys de vida. L'aparellament es creu que s'esdevé a l'octubre i els dos cadells que té neixen al febrer mentre la mare és encara hibernant. Les cries romandran amb sa mare fins a llur segon any.
És diürn, tot i que la majoria d'exemplars han esdevingut nocturns amb la finalitat d'evitar els humans. Passen el dia, sovint, en coves o arbres buits.

## Alimentació

És omnívor i la seva dieta és formada per glans, nous, fruites, mel, arrels i insectes (com ara tèrmits i larves de coleòpters). Si el seu aliment habitual esdevé escàs, és possible que ataqui bestiar com ovelles, cabres i d'altres animals per a poder menjar.

## Hàbitat

És més nombrós a les zones muntanyenques i les jungles.

## Distribució geogràfica

Es troba a l'Himàlaia (des del Bhutan fins al Pakistan). Durant l'estiu freqüenta les zones més càlides d'aquest territori al Nepal, la Xina i el Tibet, i a una altitud de 10.000-12.000 peus. A l'hivern descendeix fins als 1.500 metres.
És inclòs a la Llista Vermella de la UICN. Les seves principals amenaces són la invasió del seu hàbitat pels humans, els incendis forestals, la desforestació per part de la indústria de la fusta i una alta taxa de mortalitat entre els cadells. A més, tot i que la seva caça va ésser prohibida d'ençà del 1977, la caça furtiva continua essent un gran problema.

## Referències

* 1 2 3 4 5 6 Bears of the World (anglès)
* ↑ Bears of the World (anglès)

## Bibliografia

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.

## Enllaços externs

* uBio (anglès)
* BioLib (anglès)
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Teatrul Naţional din Craiova

El Teatrul Naţional din Craiova (Teatre Nacional de Craiova) és una institució pública finançada pel Ministeri de Cultura de Romania i va ser fundat el 1850. Després de la Revolució de 1989, el teatre va prendre el nom de l'escriptor Marin Sorescu. L'actual edifici del teatre nacional de Craiova, un veritable símbol de la ciutat creativa de l'arquitecte Alexandru Iotzu, va ser inaugurat el 1973.

## Referències

* ↑ «'Teatrul National "Marin Sorescu" Craiova» (en anglès). The Art of Age!ng. [Consulta: 18 setembre 2021].
* ↑ «'Twelfth Night' directed by Silviu Purcarete» (en anglès). Romanian Culture Centre London. [Consulta: 18 setembre 2021].

## Enllaços externs

* web oficial del teatre Arxivat 2009-07-25 a Wayback Machine.